༄༅། ། ལས་བཞིའི་སྦྱིན་སྲེག་མདོར་བསྟན་ཅིང་རྣམ་གཞག་རྒྱས་པར་མཛད་པ་བཞུགས། །
༄༅། ། བླ་མ་དམ་པའི་ཞབས་ལ་སྤྱི་བོས་ཕྱག་འཚལ་ལོ། ། ཀྱེའི་རྡོ་རྗེའི་རྣལ་འབྱོར་པས་བསྙེན་པ་རྫོགས་ནས་གསང་སྔགས་ཀྱི་ནུས་པ་དབྱུང་བའི་ཕྱིར་རམ༑ ཡང་སྐབས་གཞན་དུ་རང་གི་སྡིག་པ་དང་བར་ཆད་ཞི་བར་བྱ་བའི་ཕྱིར་ཞི་བའི་སྦྱིན་སྲེག་བྱ་བར་འདོད་པས། དུས་ཀྱི་ཁྱད་པར་ཕྱེམ་རེད་ཀྱྀ་དུས་སུ་སྦྱོར་བ་ལ་ཆོས་དྲུག་གི་དང་པོ་ཐབ་ཀྱྀ་དབང་དུ་བྱས་ན་ས་ཕྱོགས་ཉམས་དགའ་བར་ཐབ་ཁུང་བྱས་ཏེ། དེའང་ཁུང་བུར་བྱེད་ན་རྒྱར་ཁྲུ་གང་། ཟབས་སུ་ཁྲུ་བྱེད་བརྐོ༑ དེ་ནས་ཕྱིར་སོར་བཞི་བསྐྱེད་ལ་རྒྱ་དང་དཔངས་སུ་སོར་བཞི་ཡོད་པའི་ཁ་ཁྱེར་གྱིས་བསྐོར་ཏེ་ལེགས་པར་དཀར་ཞལ་གྱིས་བྱུགཐབ་ཀྱི་ནང་དུ་པདྨ་འདབ་བརྒྱད་བྱ། དེ་ལ་ལྷ་དགུའི་མཚན་མ་དགོད། ཡང་ན་ཐིག་ལེ་ཙམ་བྱ། ཁ་ཁྱེར་ལ་རྡོ་རྗེའི་ཕྲེང་བས་བསྐོར། དེའི་ཕྱི་རོལ་དུ་སྟེགས་བུ་གྲུ་བཞི་པ་བྱས་ཏེ་དེའི་གྲྭ་བཞིར་ཟླ་ཕྱེད་རྡོ་རྗེ་བྱའོ། ། ཐབ་ཁུང་བུར་མི་བྱེད་ན་ཚད་སྔ་མ་དང་འདྲ་སྟེ་རི་མོ་ཟླུམ་པོས་བསྐཽར་རོ། ། སོར་བཞི་བསྐྱེད་པའི་ཟླུམ་པོ་དང་། སོར་བཞི་དཔངས་སུ་བྱ་བའི་དོད་ཀྱི་ཟླུམ་པོ་སྟེ་གསུམ་གྱིས་བསྐོར། ནང་དུ་པདྨ་འདབ་བརྒྱད་བྱ། རྡོ་རྗེའི་ཕྲེང་བ་ལ་སོགས་པ་སྔ་མ་དང་འདྲའོ། ། ། །གཉིས་པ་བུད་ཤིང་ནི་གདུག་པ་ཅན་མ་ཡིན་པའི་ཤིང་མ་རུལ་བའམ། དེ་མེད་ན་བ་ལང་གི་ལྕི་བ་ལ་སོགས་པ་སྲོག་ཆགས་མེད་པ་ཐབ་ཁུང་བས་ཅུང་ཟད་དམའ་བ་བརྩིག་པར་བྱའོ། ། གསུམ་པ་སྦར་བའི་མེ་ནི་བྲམ་ཟེ་རྒྱུན་ཞག་གམ་འོ་མ་ཅན་གཙུབས་པ་ལས་བྱུང་བའོ། ། ། །བཞི་པ་མཆོད་རྫས་དང་། ལྔ་པ་བཤམ་ཐབས་ནི། སའི་ཕྱོགས་དེ་ལེགས་པར་བྱི་དོར་བྱས་ལ་བའི་རྣམ་ལྔས་བྱུགརང་ཁ་ཤར་དུ་བལྟས་པའི་གཡོན་ཕྱོགས་ནས་མཆོད་ཡོན་གྱི་སྣོད་བཞི་དགོད་དེ། ཞབས་བསིལ། ཞལ་བསིལ༑ བསང་ཆུ། མཆོད་ཡོན་ནོ། ། དེ་བཞིན་དུ་མེ་ཏོགསྤོས། མར་མེ། དྲི་ཆབ༑ ལྷ་བཤོས། གཏོར་མ་རྣམས་བཤམ་མོ། ། རང་གི་གཡས་ཕྱོགས་ནས་བསྲེས་རྫས་བཞག་སྟེ། དང་པོར་ཡམ་ཤིང་ཞེས་བྱ་བ་ཁྲུ་གང་པའི་ཤིང་སྦོམ་ཕྲ་མཐེ་བོང་ངམ་མཐེའུ་ཆུང་ཙམ་རྩེ་མོ་གཉིས་མར་དང་སྦྲང་ལ་སྦགས་ལ། སྦྲང་མེད་ན་མར་ལ་སྦགས་ཏེ་བརྒྱ་རྩ་བརྒྱད་ཡན་ཆད་ཅི་འབྱོར་པར་བཞགདེ་བཞིན་དུ་མར་དང་། ཏིལ་ནག་པོའམ། ཡུངས་དཀར་དང་། ཞོ་དང་ཕྱེ་མར་དང་སྦྱར་ཏེ་ཟས་མཆོག་དང་། འབྲས་སོ་བ་དང་། འབྲས་མ་ཆགས་པ་དང་། ནས་དང་༑ གྲོ་དང་། སྲན་མ་དང་། དུར་བའི་མྱུ་གུ་དང་། ཀུ་ཤ་ལ་སོགས་པ་ཅི་འབྱོར་པ་རིམ་པ་བཞིན་དུ་བཤམས། རང་གི་མདུན་དུ་རྡོ་རྗེ་དང་དྲིལ་བུའི་བར་དུ་དགང་གཟར་དང་བླུགས་གཟར་ཁ་སྦྱར་ལ་བཞགནང་གི་མཆོད་པའང་བཤམས༑ རྫས་ཐམས་ཅད་ལ་བདུད་རྩི་ལྔས་བསྲེས་ལ་བཞག་པར་བྱའོ། ། ། །དྲུག་པ་སྒྲུབ་པ་པོ་ནི། རང་ཁྲུས་བྱས་ཏེ་གོས་དང་རྒྱན་ལ་སོགས་པ་དཀར་པོས་མཛེས་པར་བྱས་ལ། ཞི་བའི་སེམས་དང་ལྡན་པས་སྟན་ནང་ཚངས་ཅན་ལ་ཁ་ཤར་དུ་བལྟས་ཏེ་སྐྱིལ་ཀྲུང་ངམ། ཡང་ན་པུས་འཁྱུད་ཡངས་པར་བཅས་ལ་བྲམ་ཟེ་རིག་བྱེད་འདོན་པ་ལྟར་ཙོག་བུར་འདུག་གོ། དེ་དག་ནི་སྦྱོར་བའི་ཆོ་གའོ། ། དེ་ནས་དངོས་གཞི་ལ་དྲུག་གི་དང་པོ་བདག་གི་རྣལ་འབྱོར་ནི། རང་ལྷའི་རྣལ་འབྱོར་རྫོགས་པར་བྱ་ཞིང་བཟླས་པ་ཅུང་ཟད་བྱ། མཆོད་པའང་ཅི་ནུས་བྱས་ལ་རང་གི་དཀྱིལ་འཁོར་བསྡུ་བའོ། ། ། །གཉིས་པ་མེ་བཙལ་ཞིང་བསྒྲུབ་པ་ནི། ཡམ་ཤིང་གི་རྩེ་མོ་མར་ལ་སྦགས་པ་དེ་མར་མེ་ལ་བསྲེགས་ཏེ་རྩྭ་སྐམ་པོ་གཙང་མ་གཞན་དང་ཡང་བཅས་ནས་ཐབ་ལ་ཟླུམ་པོར་གཡས་ནས་བསྐོར་ཞིང་། ཨོཾ་དེ་ཝ་པི་ཙུ་བཛྲ་ཧཱུྃ་ཧཱུྃ་ཧཱུྃ་ཕཊ་སྭཱ་ཧཱ་ཞེས་བརྗོད་ཅིང་བསྐོར། ཨོཾ་ཛྭ་ལ་ཛྭ་ལ་རྃ་ཞེས་བརྗོད་དེ་ཐབ་ཁུང་དུ་ཤིང་གསེབ་ཏུ་བཅུག་ལ་རླུང་གཡབ་ཀྱིས་ཀྱང་ཅུང་ཟད་སྦར་ལ། ཨོཾ་ཛྭ་ལའི་སྔགས་བཟླས་ཞིང་བླུགས་གཟར་གྱིས་མར་ལན་གསུམ་གྱི་བར་དུ་བླུགས་ལ་མེ་གསོ། དེ་ནས་ཨོཾ་བཛྲ་ས་ཏྭ་ཨ་ཞེས་བརྗོད་དེ་ཐབ་ཀྱི་ཉེ་འཁོར་ཀུན་ཏུ་ཀུ་ཤ་རློན་པའམ༑ མེད་ན་སྐམ་པོས་ཀྱང་བཏུབ་ཏེ་རྩེ་མོ་ཤར་རམ་གཡས་སྐོར་དུ་བསྟན་པས་གཡོགས་ལ་བསང་ཆུས་ཐམས་ཅད་བསང་ངོ་། ། ཀུ་ཤ་འབུལ་བ་འདི་ནི་མེ་ལྷ་བྱོན་ཏེ་བྱོན་ཟན་མ་ཕུལ་བའི་གོང་དུ་དབུལ་བར་བཤད་པས་དེར་བྱའོ། ། ། །གསུམ་པ་ཐབ་དང་ཡོ་བྱད་བསང་བ་ནི། རང་ཕྱག་གཉིས་པའི་ང་རྒྱལ་གྱིས་ཀུ་ཤའི་ཆུན་པོའམ། རྡོ་རྗེ་བསང་ཆུ་ནས་བླངས་ལ་བདུད་རྩི་འཁྱིལ་བའི་སྔགས་སམ། ཡང་ན་ཧཱུྃ་རིང་པོ་འབའ་ཞིག་བརྗོད་ལ་ཐབ་དང་ཡོ་བྱད་བསང་ཞྀང་བགེགས་བསལ་བར་བྱའོ། ། གཞན་ཡང་ཨོཾ་ཤྲཱིཾ་སྭཱ་ཧཱ་མར་གྱིའོ། ། ཨོཾ་ཛྲཱིཾ་སྭཱ་ཧཱ་འབྲུའིའོ། ། ཨོཾ་སྭ་སྭཱ་ཧཱ་རྫས་བཀྲུ་བའིའོ། ། ཨོཾ་ཀུ་རུ་ཀུ་རུ་སྭཱ་ཧཱ་ཐམས་ཅད་སྦྱང་བའིའོ། ། ། །བཞི་པ་ཐབ་ཁུང་མངོན་པར་འདུ་བྱ་བ་ནི། སྭ་བྷཱ་བའམ་ཧཱུྃ་ཞེས་བརྗོད་པས་ཐབ་ཁུང་མི་དམིགས་པར་བསམས་ལ། སྟོང་པའི་ངང་ལས་པྃ་ལས་པདྨ་རྃ་ལས་ཉི་མའི་སྟེང་དུ་ཧཱུྃ་ལས་ཐབ་ཁུང་དཀར་པོ་དྭངས་ཤིང་ཐོགས་པ་མེད་པ་བྲིས་པ་དང་གཉིས་སུ་མེད་པར་བསྐྱེད་པར་བྱའོ། ། དེ་བཞིན་དུ་མཆོད་པ་རྣམས་ཀྱང་སྦྱངས་ལ་བྱིན་གྱིས་བརླབ་བོ། ། ། །ལྔ་པ་འཇིག་རྟེན་པའི་མེ་ལྷ་མཆོད་པ་ནི། མེ་གསེབ་ཏུ་པྃ་ལས་པདྨའི་སྟེང་དུ་(ཞ¡¡-སྟེང་དུ་)རྃ་ལས་བགྲང་ཕྲེང་རྃ་གྱིས་མཚན་པ་ལས་འོད་སྤྲོས་བསྡུས་གཅིག་ཏུ་གྱུར་པ་ལས་མེ་ལྷ་ར་སྐྱེས་ལ་ཞོན་པ། ཞལ་གཅིག་ཕྱག་གཉིས་པ༑ གཡས་པས་བགྲང་ཕྲེང་། གཡོན་པས་རིལ་བ་སྤྱི་བླུགས་འཛིན་པའོ། ། ཡང་ན་ཕྱག་བཞི་པ། གཡས་མཆོག་སྦྱིན་དང་ཕྲེང་བ། གཡོན་དབྱུག་པ་དང་རིལ་བ་སྤྱི་བླུགས་འཛིན་པ། ཁ་དོག་དཀར་བའམ་དམར་བ། གསུས་ཁྱིམ་ཆེ་བ༑ རལ་པའི་ཐོར་ཚུགས་ཅན། ཨག་ཚོམ་འཕྱང་བ། དྲང་སྲོང་གི་ཚོགས་ཀྱིས་བསྐོར་བ་བསྐྱེད་ལ། རང་གི་སྙིང་གའི་ཧཱུྃ་གི་འོད་ཀྱིས་ཤར་ལྷོ་ནས་ཡེ་ཤེས་པ་ཞིག་སྤྱན་དྲངས་ལ། གཡས་པའི་མཐེ་བོ་གུང་མོའི་རྩེར་སྦྱར་མཛུབ་མོ་གུང་མོའི་རྒྱབ་ནས་བཀབ་ལ་གཡོན་པས་དེ་བཞིན་དུ་བྱ་བ་ནི་དབྱུ་གུའི་ཕྱག་རྒྱའོ། ། དེ་རྣ་བའི་དྲུང་དུ་གཡབ་ཅིང་། ཚུར་བྱཽན་ཚུར་བྱོན་འབྱུང་པོ་ཆེ། ། མེ་ལྷ་དྲང་སྲོང་འབྱུང་པོ་ཆེ། ། བསྲེག་བླུགས་ཞལ་ཟས་བཞེས་སླད་དུ། ། འདི་ཉིད་དུ་ནི་བཞུགས་སུ་གསོལ། ། གཟི་བརྗིད་ཆེན་པོ་མེ་ཡི་ལྷ། ། འདོད་པ་ཐམས་ཅད་སྒྲུབ་པ་པོ། ། ཐུགས་རྗེས་སེམས་ཅན་དོན་མཛད་པ། ། འདི་ཉིད་དུ་ནི་བཞུགས་སུ་གསོལ༑ ༑ཨོཾ་ཨགྞ་ཡེ་མ་ཧཱ་ཏེ་ཛ། སརྦ་ཀརྨ་པྲ་སཱ་དྷ་ཀམ་ཧཱ་བྷཱུ་ཏ་དེ་ཝ་རྀ་ཥྀ་དྭི་ཛ་ས་ཏ་མ། གྲྀ་ཧཱི་ཏྭཱ་ཨཱ་ཧུ་ཏི་ཨ་ཧ་ར། ཨ་སྨིན་སནྣི་ཧི་ཏོ་བྷ་བ། ཞེས་བརྗོད་པས་སྤྱན་དྲངས་ལ་ཐབ་ཀྱི་ཤར་ལྷོ་དེར་བཞུགས་པར་བསམ། ཨོཾ་པདྨ་ཀ་མ་ལཱ་ཡ་སྟྭཾ་ཞེས་བརྗོད་ལ་མེ་ཏོག་ཕུལ་ཏེ་པདྨའི་གདན་ལ་བཞུགས་པར་བསམ། དེ་ནས་སྔགས་དང་བཅས་པས་ཆུ་བཞི་(ཞ¡¡དེ་ལ་ཨོཾ་ནི་རི་ཧཱུྃ་གིས་ཞབས་བཀྲུ་དབུལ། ཨོཾ་སརྦ་སཾ་ཤོ་དྷ་ནི་ཧཱུྃ་གིས་ཞབས་བསིལ་དང་། སྐུ་ཐམས་ཅད་ལ་གསང་གཏོར་བྱ། ཨོཾ་ཛཿཧཱུྃ་བྃ་ཧོཿཁ་རཾ། ཞེས་བརྗོད་པས་མཆོད་ཡོན་ཕྱག་ཏུ་)ཕུལ་ལ་དམ་ཚིག་བསྟན་པར་བྱ་སྟེ། ལག་པ་རྡོ་རྗེ་རྩེ་ལྔ་པའི་ཕྱག་རྒྱ་བཅིངས་པའམ། ཡང་ན་རྡོ་རྗེ་དང་བཅས་པས་སྤོས་བཟུང་ལ༑  ཨོཾ་བཛྲ་ཨ་ན་ལ་མ་ཧཱ་བྷཱུ་ཏ་ཛྭཱ་ལཱ་ཡ་བྷསྨི་ཀུ་རུ་སརྦ་དུཥྟཱཾ་ཧཱུྃ་ཕཊ་དྲྀ་ཤྱ་ཛཿཧཱུྃ་བྃ་ཧོཿས་མ་ཡ་སྟྭཱཾ་ཞེས་བརྗོད་ལ་གཽ་རཱི་ལ་སོགས་པའི་རྣལ་འབྱོར་མ་བཞིས་དགུག་གཞུག་བཅིང་དབང་དུ་བྱའོ། ། ཡང་ན་བཞི་པོ་དེའི་སྔགས་དང་ཕྱག་རྒྱ་སོ་སོར་བྱས་ཀྱང་འགལ་བ་མེད་དོ། ། དེ་ནས་སྐྱེ་མཆེད་དང་སྐུ་གསུང་ཐུགས་བྱིན་གྱིས་བརླབ་པ་སྒྲུབ་ཐབས་བཞིན་བྱ། ཡང་རང་གི་(ཞ+སྙིང་ཁའི་)ས་བོན་གྱི་འོད་ཀྱིས་དབང་བསྐུར་གྱི་ལྷ་སྤྱན་དྲངས་ཏེ་དབང་བསྐུར་བར་གསོལ་བ་གདབ། དབང་བསྐུར་བ་དང་ཆུ་ལྷག་མ་ཡར་ལུད་པ་ལས་སྤྱི་བོར་རྣམ་སྣང་གིས་དབུར་བརྒྱན་པར་བསམ་མོ། ། དེ་ལ་མཆོད་བསྟོད་བྱས་ཏེ་བསྲེག་རྫས་དབུལ་བར་བྱའོ༑ ༑ ཞར་ལས་བྱུང་བ་ཅུང་ཟད་བརྗོད་ན། བློ་ཁོབས་༼ཁོག༽ཆུང་བས་སྔར་མེ་སྦར་བའི་སྐབས་སུ་ཏིང་ངེ་འཛིན་གྱིས་སྦར་ལ། མཆོད་བསྟོད་ཡན་ཆད་ཚར་ནས་འདིར་དངོས་སུ་མེ་སྦར་ལ་བྱོན་ཟན་དབུལ་བ་ནས་བརྩམས་ཏེ་ཆོ་གས་ཐམས་ཅད་དབུལ་བར་བྱའོ། ། དེ་ནས་མེ་ལྷའི་ཞལ་ཅུང་ཟད་གདངས་པར་བསམས་ལ། དེའི་ལྕེ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ལ་རཾ། དགང་བླུགས་ཀྱི་གཟར་བུའི་ཁ་ལ་རྃ་བསམས་ཏེ་གཟར་བུས་བླངས་ལ་རིག་བྱེད་འདོན་པ་ལྟར་ཙོག་པུར་འདུག་སྟེ་པུས་མོ་གཉིས་ཀྱི་བར་དུ་གྲུ་མོ་གཉིས་ཚུད་པར་བྱས་ལ། ཨོཾ་ཨགྣ་ཡེ་སྭཱ་ཧཱ་ཞེས་བརྗོད་ཅིང་བླུགས་གཟར་ལྔའམ་བདུན་གྱིས་དགང་གཟར་བཀང་ལ། ཨོཾ་ཨགྣ་ཡེ་མ་ཧཱ་ཤྲཱི་ཧ་བྱ་ཀ་བྱ་བཱ་ཧ་ནཱ་ཡ་ཧཱུྃ་ཕཊ་ཅེས་བརྗོད་དེ་གཟར་བུ་གཉིས་ཁ་སྦྱར་ལ་མེ་ལྷའི་ཞལ་དུ་འཕུལ་བར་བསམ། དེ་ལྟ་བུའི་དགང་བླུགས་ལན་གསུམ་ཕུལ་ལ་བར་དེར་མེའི་ལྟས་བརྟག་སྟེ། ཡང་དག་པར་སྦྱོར་བ་ལས་འབྱུང་བ་རྟོགས་སླ་བའི་ཕྱིར་ཚིགས་བཅད་དུ་བརྗོད་ན། གདུགས་དང་རྒྱལ་མཚན་རྡོ་རྗེ་དང་། ། བུམ་པ་པདྨ་ལྕགས་ཀྱུ་དང་། ། གྲུ་གསུམ་པ་དང་གཡས་སུ་འཁྱིལ། ། རྩེ་གཅིག་པ་སྟེ་དབྱིབས་མཆོག་ཡིན། ། རྩེ་གཉིས་རྩེ་གསུམ་འབྲིང་དང་ཐ། ། སྣུམ་དང་གཙང་དང་དབང་པོའི་གཞུ། ། དབང་པོ་སྦས་དང་སེར་དང་དཀར། ། བཻཌཱུརྱ་རྣམས་མདོག་བཟང་ཡིན། ། ངང་པའི་སྒྲ་དང་བུང་བའི་སྒྲ། ། ཟབ་ཅིང་སྙན་པའི་སྒྲ་ནི་བཟང་། ། མདོར་ན་ཡིད་དུ་འོང་བ་ཡི། ། དབྱིབས་དང་དྲི་དང་མདོག་རྣམས་བཟང་། ། མེ་སྟག་འཕྲོ་དང་དུ་བ་མང་། ། རིམ་གྱིས་འབར་ཞིང་མེ་ལྕེ་འཆད། ། མྱུར་དུ་འབར་ཞིང་གཟི་བརྗིད་ཆུང་། ། ཚ་ཞིང་དམར་ནག་དྲག་ཏུ་འབར། ། རྩེ་གསུམ་ཞིབ་མ་འདྲ་བ་དང་། ། བ་ལང་མགོ་འདྲ་དྲི་མི་ཞིམ། ། མདོར་ན་ཡིད་དུ་མི་འོང་བ། ། མཚན་ངན་རྣམས་ཀྱང་བརྟག་པར་བྱ༑ ༑ ཞི་ལ་དཀར་དང་རྒྱས་ལ་སེར། ། དབང་ལ་དམར་པོ་དྲག་ལ་གནག། འདི་ནི་རང་རང་རྟགས་སུ་བཟང་། ། འཇམ་པོ་གསུམ་ལ་འཇམ་པོ་ཡི། ། རྟགས་རྣམས་ཤིས་པར་བཤད་པ་སྟེ། ། ཐ་མའི་ལས་ལ་ངན་པ་བསྔགས། ། རང་རང་རྟགས་དང་མི་མཐུན་ན། ། བགེགས་དང་བཅས་པར་ཤེས་བྱས་ཏེ། ། བདུད་རྩི་འཁྱིལ་བ་ལ་སོགས་པའི། ཁྲོ་བོས་བགེགས་རྣམས་ཞི་བར་བྱ། ། མདོར་བསྡུས་ན་ཁ་དོག་དཀར་ཞིང་སྣུམ་པ་སྒྲ་ཅུང་ཟད་དང་བཅས་པ་དུད་པ་ཆུང་བ་ནི་ཞི་བའི་ལས་ལ་དགེའོ། ། དུ་བ་ཆེ་བ་དང་མེ་སྟག་རབ་ཏུ་འཕྲོ་བ་ནི་བགེགས་དང་བཅས་པ་ཡིན་པས་ཧཱུྃ་ཞེས་བརྗོད་ཅིང་བསངས་ཆུས་ཕྱོགས་ཀུན་ཏུ་གཏོར་ཏེ་བགེགས་ཞི་བར་བྱའོ། ། དེ་ནས་མེ་ཏོག་ལ་སོགས་པའི་མཆོད་པ་བྱས་ལ་རྫས་རྣམས་སོ་སོར་དབུལ་བར་བྱ་སྟེ། དང་པོར་ཡམ་ཤིང་། དེ་ནས་མར། དེ་ནས་ཏིལ༑  འབྲས། ཞོ། སོ་བ། ནས་དང་སྲན་མ། གྲོ། དཱུར་བ། ཀུ་ཤགཞན་ཡང་ཡམ་ཤིང་གཞན། ཨུ་དུམ་ཝ་ར་ལ་སོགས་པ་གཞུང་གཞན་ནས་བཤད་པའི་ཡམ་ཤིང་མེད་ཅིང་ཤུག་པའམ་ལྕང་མ་ལ་སོགས་པ་ལས་མེད་ན་བྱང་ཆུབ་ཀྱི་ཤིང་དུ་མོས་ཏེ། ཨོཾ་བོ་དྷི་བྲྀ་ཀྵཱ་ཡ་སྭཱ་ཧཱ། ཞེས་བརྗོད་ཅིང་དབུལ་ལོ། ། མར་གྱི་སྔགས་ནི་སྔར་བསྟན་པ་ཉིད་ཡིན་ནོ། ། ཏིལ་གྱི་སྔགས་རྡོ་རྗེ་མཁའ་འགྲོ་ལས་འབྱུང་བའི་ཨོཾ་སརྦ་པཱ་པྃ་ད་ཧ་ན་བཛྲཱ་ཡ་སྭཱ་ཧཱ། ཞེས་པའོ། ། རྡོ་རྗེ་གུར་ལས་འབྱུང་བ་ནི། ཨོཾ་སརྦ་པཱ་པྃ་ད་ཧ་ན་བཛྲཱ་ཡ་བཛྲ་ས་ཏྭ་སྱ་སརྦ་པཱ་པཾ་ད་ཧ་ན་སྭཱ་ཧཱ། ཞེས་པའོ། ། ཨོཾ་བཛྲ་པུཥྟ་ཡེ་སྭཱ་ཧཱ་ཞེས་པ་ནི་འབྲས་མ་ཆག་པའོ། ། ཨོཾ་སརྦ་སཾ་པ་དེ་སྭཱ་ཧཱ་ཞོ་དང་ཟས་མཆོག་གིའོ། ། ཨོཾ་བཛྲ་བི་ཛཱ་ཡ་སྭཱ་ཧཱ་འབྲས་སོ་བའི་འོ། ། ཨོཾ་མ་ཧཱ་བེ་གཱ་ཡ་སྭཱ་ཧཱ་ནས་ཀྱིའོ། ། ཨོཾ་མ་ཧཱ་བ་ལཱ་ཡ་སྭཱ་ཧཱ། མོན་སྲན་གྲེའུའི་འོ། ། ཨོཾབཛྲ་གྷསྨ་རཱ་ཡ་སྭཱ་ཧཱ་གྲོའིའོ། ། ཨོཾབཛྲ་ཨཱ་ཡུ་ཥེ་སྭཱ་ཧཱ་དཱུར་བའིའོ། ། ཨོཾ་ཨ་པྲ་ཏི་ཧ་ཏ་བཛྲ་ཡ་སྭཱ་ཧཱ་ཀུ་ཤའི་འོ། ། དེ་ལྟར་ཞུ་བའི་རྫས་རྣམས་ནི་གཟར་བུས་བླངས་ཏེ་ཞལ་དུ་ཕུལ་བར་བསམ། ཁྱད་པར་ཞོ་དབུལ་ན་དགང་གཟར་གྱི་སྟེང་དུ་བཞག་སྟེ་དབུལ། གོང་བུའི་རྫས་རྣམས་ནི་ལག་པ་གཡོན་པས་སྣོད་བཟུང་ལ་གཡས་པས་བླངས་ཏེ་ཕྱག་ཏུ་ཕུལ་བར་བསམ། བསྲེག་རྫས་དེ་རྣམས་རེ་རེ་ལ་ལན་བདུན་ནམ་ཉི་ཤུ་རྩ་རེ་རེ་འབུལ་བ་ཡིན་ཏེ། རེ་རེ་རྫོགས་པ་དང་བདག་གམ་ཆེ་གེ་མོའམ་གང་གི་དོན་དུ་བྱ་བའི་སྡིག་པ་དང་སྒྲིབ་པ་ལ་སོགས་པ་གང་ཡིན་པ་དེའི་མིང་ནས་ཕྱུང་ནས་ཤཱནྟིཾ་ཀུ་རུ་སྭཱ་ཧཱ་ཞེས་བྱ་བ་གདགས་སོ། ། དཔེར་ན་ནས་འབུལ་བའི་དུས་སུ་ཨོཾ་མ་ཧཱ་བེ་གཱ་ཡ་སྭཱ་ཧཱ་ཞེས་བདུན་ཕུལ་ལ། ཨོཾ་མཧཱ་བེ་གཱ་ཡ་ཆེ་གེ་མོའི་ལས་ཀྱི་སྒྲིབ་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ་དེས་འགྲེའོ། ། དེ་ལྟར་མེ་ལྷ་ལ་བསྲེག་རྫས་བདུན་ནམ་ཉི་ཤུ་རྩ་རེ་ཕུལ་བ་དང་། ཨོཾ་ཨགྣ་ཡེ་བཛྲ་པུཥྤེ་ཨཱཿཧཱུྃ་ཞེས་པས་མེ་ཏོགདེ་བཞིན་དུ་རོལ་མོའི་བར་དུ་ཕུལ་ལ་ནང་བདུད་རྩི་དང་ལྷ་མོ་བརྒྱད་ཀྱིས་མཆོད་ལ་བསྟོད་པ་བྱ་སྟེ། འཇིག་རྟེན་དབང་ཕྱུག་ཚངས་དབང་མཆོག་གི་སྲས། ། མེ་ལྷའི་རྒྱལ་པོ་ཌཱ་ཀིས་དབང་བསྐུར་བ༑ ༑ ཤེས་རབ་མཆོག་གིས་ཉོན་མོངས་ཐམས་ཅད་སྲེག། འཛིན་བྱེད་མེ་ལྷ་ཉིད་ལ་རྣམ་པར་དུད